# data[].attributes.attachment_link.title
Aboa Vetus & Ars Nova: Löytöretki keskiaikaan, alakoulu

# data[].attributes.body
Lyhyet minuuttiopastukset johdattavat erilaisiin museostakin löytyviin yksityiskohtiin ja aiheisiin.

# data[].attributes.attachment_link.title
Minuuttiopastus museoon | videoguidning | guided videotour

# data[].attributes.attachment_link.description
Share your videos with friends, family, and the world

# data[].attributes.body
Testatkaa museovierailun jälkeen, mitä jäi mieleen! Kahoot-visaa varten jokainen osallistuja (tai joukkue) tarvitsee oman kännykän tai tabletin, ja opettaja näytön, josta tietovisakysymykset saa näkyviin kaikille. Tsemppiä koitokseen!

Kahoot-visoja on helppo tehdä myös itse! Kokeilkaa tehdä visoja pienryhmissä tai luokkana. Aiheita ja kysymyksiä löytää vaikkapa museovierailulta.

# data[].attributes.attachment_link.description
Play a game of Kahoot! here. Kahoot! is a free game-based learning platform that makes it fun to learn - any subject, in any language, on any device, for all ages!

# data[].attributes.body
Tehkää video Luututkijan pöydän tyyliin! Mediakasvatuskeskus Metkan sivuilta löytyy hyvät ohjeet videon tekemiseen ja videobloggaamiseen. Miettikää aiheita museokäyntinne perusteella. Mitä sellaista koitte, mistä haluaisitte kertoa?

# data[].attributes.attachment_link.readable_text
Metkan videobloggausvinkit tutustuttavat yli 10-vuotiaat lapset ja nuoret oman elämänsä dokumentointiin. Vinkkejä seuraamalla nuoret oppivat kertomaan itselleen ajankohtaisesta mietteestä, toiveesta, unelmasta tai tunteesta.

Dokumentaatio tarkoittaa ympäröivän todellisuuden tallentamista. Metkan vinkkien avulla lasten ja nuorten on mahdollista kehittää omaa vapaamuotoista videotyöskentelyään kohti dokumentaarista kerrontaa. Dokumentti on elävä tapa välittää tunteita ja tietoa.

Kokonaisuus on toteutettu yhteistyössä Lasten ja nuorten dokumenttielokuvatapahtuma DOKKINO:n kanssa vuonna 2017. Vinkit ja vinkkivideot suunnitteli ja toteutti Helena Sorvali.

Tehtävä

Kuvaa vlogimuotoinen video, jossa dokumentoit omaa elämääsi tai jotain, mikä sinua mietityttää. Se voi olla ajatus, miete, toive, unelma tai tunne. Ideana on julkaista video, joten siitä voi olla oikeasti apua tai iloa jollekulle, samaa asiaa pohtivalle.

Dokumentaatio tarkoittaa ympäröivän todellisuuden tallentamista. Tarkoitus on siis kertoa jokin asia siitä, mitä omassa elämässäsi tai ympärilläsi tapahtuu. Tämä kerronta tapahtuu oman näkemyksesi mukaan eli sinulla on vapaat kädet toteutuksessa, mutta oma suhtautumisesi aiheeseen olisi hyvä tulla ilmi.

Dokumentaatio voi olla myös jonkun prosessin kuvaamista (esim. kasvin kasvaminen tai harrastuksessa edistyminen), niin että tuloksena syntyvä parin minuutin video onkin kooste pidemmän ajanjakson videoista.

Muista: Ideana ei ole kopioida tunnettuja tubettajia, kaupata mitään tuotetta tai saattaa ketään huonoon valoon. Kerro jostain, joka merkitsee sinulle jotakin! Älä pelkää epäonnistumista, tämä ei ole niin vakavaa.

Vinkki 1: Valitse aihe

Oman videon aihetta voi alkaa miettiä vaikkapa seuraavien kysymysten avulla:

1. Mikä juuri sinun elämääsi koskettaa ja miski?

2. Mitä epäkohtia näet päivittäin?

3. Mistä olet kiitollinen?

4. Kuka on suosikki-ihmisesi / -eläimesi ja miksi?

5. Mitä ilman et voisi elää?

Voit aloittaa myös niin, että kirjoitat paperille listan siitä, mitä olet päivän aikana tehnyt ja nähnyt. Viereen voit kirjoittaa, miltä nämä asiat sinusta tuntuivat. Näin voit kartoittaa sitä, mitkä asiat herättävät sinussa ajatuksia. Kun listasta nousee jokin asia esille, ryhdy syventämään sitä - mitä muuta tästä aiheesta tulee sinulle mieleen?

Malliksi voit tutustua erilaisiin vloggaajiin tai tubettajiin, mutta ideana ei ole kopioida muita vaan tehdä omanlainen ja itsensä näköinen tuotos, jossa on mukana oikeita fiiliksiäsi! Voit ajatella kameraa ikään kuin päiväkirjana, jolle kerrot jostakin sinulle tärkeästä.

Vinkki 2: Mieti näkökulma

Kaikista aiheista voi kertoa eri näkökulmista. Jos aiheesi on sinulle tunnilla sattunut kömmähdys, näkökulmasi voi olla henkilökohtainen: voit kertoa siitä, miltä tilanne sinusta tuntui. Voit myös ottaa luokkakaverisi näkökulman ja kertoa miten hän ehkä näki ja koki asian. Tai voit kertoa opettajan näkökulman aiheeseen.

Valitse, mistä näkökulmasta kerrot valitsemastasi aiheesta.

Vinkki 3: Suunnittele

Hyvä dokumentointi ei aina vaadi käsikirjoitusta, koska kaikkea ei voi eikä pidäkään suunnitella valmiiksi. Käsikirjoitus ja etukäteissuunnittelu auttaa kuitenkin hahmottamaan kokonaisuutta ja sitä, mitä oikein haluaakaan sanoa.

Kun olet keksinyt aiheen, mieti miten sitä lähestyt. Jos esimerkiksi haluat kertoa koulupäivän aikana tapahtuneesta tilanteesta, mieti miten. Onko videosi omaa suoraa kerrontaasi vai onko siinä mukana näyttelemistä, rekvisiittaa, muita henkilöitä tai erilaisia kohtauksia?

Oletko videolla paikallasi vai teetkö samalla jotain? Käveletkö? Istutko bussissa? Missä saisit aikaan oikeanlaisen tunnelman?

Vinkki 4: Etsi sopiva kuvausympäristö

Kuvata voi lähestulkoon missä vaan julkisessa tilassa. Kaupassa ei saa kuvata ilman lupaa eikä myöskään useimmissa kouluissa. Kuvausympäristönä voi toimia oma huone, piha tai joku itselle rakas paikka. Paikkaa voi myös lavastaa tai sinne voi tuoda rekvisiittaa.

Kuvauspaikka kertoo myös aina jotakin sinusta. Mieti millaisen viestin haluat tuoda esille ja miten kuvauspaikka vahvistaa tätä viestiä? Tähän löytyy erilaisia tapoja, voit esimerkiksi kertoa lumilautailureissusta, jolla meinasit jäätyä täysin ja kuvata tämän saunassa. On myös mahdollista rikkoa viestisi ja kuvauspaikan välistä yhteyttä: voithan kuvata itseäsi vessassa ja kertoa kuinka vihaat vessaselfieitä.

Kuvaaminen on yleisesti sallittua julkisilla paikoilla, mutta muista, että ketään ei saa kuvata ilman lupaa. Erityisesti kuvat, joissa jonkun kasvot ovat tunnistettavissa, ovat kyseenalaisia, jos lupaa ei ole ja jos kuvaa on pakko käyttää, pitäisi kasvot blurrata.

Vinkki 5: Huomioi ääni

Ammattilaiset käyttävät videoita kuvatessaan usein ulkoista mikrofonia, koska kameroiden (tai kännykän) sisäinen mikki ei ole aina riittävän hyvä. Ilman ulkoista mikkiä voi kuitenkin kuvata vlogi-tyyppisiä videoita vallan mainiosti, kunhan ottaa huomioon, ettei kuvauspaikalla ole taustahälyä. Kamera poimii pienetkin äänet mukaan, jolloin puheesta saattaa olla vaikea saada selvää.

ELI: Ei tuulinen paikka! Ei kovaääninen ihmisvilinä!

Kuvaaminen on hauskaa, kun pääsee vauhtiin. Rentoudu ja kokeile hullujakin ideoita!

Vinkki 6: Jälkikäsittele

Internet on pullollaan ilmaisia editointi(=muokkaus/leikkaus)ohjelmia. Usein myös tietokoneissa tai pädeissä on valmiiksi videoleikkaus-ohjelma (esim. i-Movie), jolla voi helposti leikata videota ja liimata kuvia toisiinsa.

Jos editointi on vierasta, siihenkin löytyy ohjeistusta esim. YouTubesta vaikkapa hakusanoilla: "editointi imovie" tai "videon editointi".

Ota huomioon, että editointia ei välttämättä tarvita, jos kuvaa videonsa yhdellä otolla (eli nauhoitus koko ajan käynnissä). Tällöin videoon saadaan myös aitoutta, siirtymähetkiä, ajatustaukoja jne. Hienon videon voi tehdä editoimatta sitä yhtään.

Vinkki 7: Julkaise

Jos kuvaat videosi kotona, muista vielä varmistaa huoltajaltasi, että se sopii myös hänelle (vaikka et häntä kuvaisikaan). Koti on yksityisaluetta ja kaikki eivät halua omaa kotiaan kuvattavan.

Jos haluat käyttää videollasi musiikkia, ole tarkkana tekijänoikeusasioiden kanssa. Esimerkiksi täältä http://creativecommons.fi/ löydät lisätietoa tekijänoikeuksista. Avoimen sisällön käyttäminen on sallittua mihin tahansa tuotokseen, mutta silloinkin on kohteliasta ilmoittaa tekijän nimi lopputeksteissä. Kun julkaisee sisältöä esim. Youtubessa, pitää olla oikeudet julkaista kaikki materiaali, mitä videolla käytetään.

Ennen kuin painat enteriä, tarkista vielä, että olet ottanut kaiken huomioon!

Avainsanat

Katso myös

# data[].attributes.attachment_link.description
Metkan videobloggausvinkit tutustuttavat yli 10-vuotiaat lapset ja nuoret oman elämänsä dokumentointiin. Vinkkejä seuraamalla nuoret oppivat kertomaan itselleen ajankohtaisesta mietteestä, toiveesta, unelmasta tai tunteesta. Dokumentaatio tarkoittaa ympäröivän todellisuuden tallentamista. Metkan vinkkien avulla lasten ja nuorten on mahdollista kehittää omaa vapaamuotoista videotyöskentelyään kohti dokumentaarista kerrontaa. Dokumentti on elävä tapa välittää tunteita ja tietoa.

# data[].attributes.body
·Keskiajalla eläneen lapsen ajatuksia

·Suuren kivitalon kellarista löytyneen sormiluun tarina (ks. Luostarin jokikatu ja suuri kivitalo)

·Arkeologin paras löytö

·Miten sormus katosi? (ks. rantakäytävä)

·Terveisiä tulevaisuuden ihmisille vuodesta 2019

# data[].attributes.attachment_link.readable_text
Aboa Vetus Ars Nova on ainutlaatuinen vierailukohde kouluille ja päiväkodeille. Suomen ainoa arkeologinen museo ja kiinnostavat nykytaiteen näyttelyt tarjoavat elämyksellisiä ja koulujen opetussuunnitelmia tukevia sisältöjä kaikille vuosiluokille. Täältä löydät kootusti tietoa kouluille tarjoamistamme palveluista, oppimista tukevia tehtävämateriaaleja sekä vastauksia usein kysyttyihin kysymyksiin.

# data[].attributes.attachment_link.title
Koulut ja päiväkodit | Aboa Vetus Ars Nova

# data[].attributes.attachment_link.description
Aboa Vetus Ars Nova on ainutlaatuinen vierailukohde kouluille ja päiväkodeille. Suomen ainoa arkeologinen museo ja kiinnostavat nykytaiteen näyttelyt tarjoavat elämyksellisiä ja koulujen opetussuunnitelmia tukevia sisältöjä kaikille vuosiluokille. Täältä löydät kootusti tietoa kouluille tarjoamistamme palveluista, oppimista tukevia tehtävämateriaaleja sekä vastauksia usein kysyttyihin kysymyksiin.

# data[].attributes.body
Wikipedia-artikkelista löytyvät fraktuura-kirjaimet, joita on käytetty keskiajalla. Niistä voitte ottaa mallia ja harjoitella oman nimen kirjoittamista.

# data[].attributes.attachment_link.description
Fraktuura ( saks. Fraktur) on kirjasinten ryhmä, joka kuuluu goottilaisiin kirjaintyyppeihin. Nimi tulee latinan sanasta fractus 'murtunut' - sileämuotoisiin antiikvakirjaintyyppeihin verrattuna fraktuurakirjaimet ovat ulkonäöltään kulmikkaita. Termiä "fraktuura" käytetään yleisessä kielenkäytössä joskus kaikista goottilaisista kirjasimista, vaikka todellisuudessa se on vain niiden yksi tyyppi. Fraktuura on antiikvaa helpompi kirjoitustapa käytettäessä teräskärkistä täytekynää.

# data[].attributes.body
Äänimaailman luomiseen voi käyttää joko valmiita ääniä esimerkiksi Papunet-sivustolta tai äänittää äänet itse kännykällä. Käyttäkää luovasti eri materiaaleja ja kokeilkaa!
Tehkää oma padlet, jonne keräätte tekemienne tuotosten linkit tai qr-koodit.

# data[].attributes.body
Ilmaisia äänitiedostoja.

# data[].attributes.body
Ilmaisia äänitiedostoja.

# data[].attributes.attachment_link.title
Royalty free music and 'free to download' music - Free Music Archive

# data[].attributes.attachment_link.description
Free Music Archive is your number 1 resource for royalty free music and 'free to download' music.

# data[].attributes.body
Ilmaisia äänitiedostoja.

# data[].attributes.attachment_link.description
Freesound: collaborative database of creative-commons licensed sound for musicians and sound lovers. Have you freed your sound today?

# data[].attributes.body
Metkan sivuilta löytyy hyviä vinkkejä ja neuvoja.

# data[].attributes.attachment_link.readable_text
Materiaalin ovat toteuttaneet Sara Sintonen, Emilia Erfving ja Joonatan Puha vuonna 2018. Materiaalin tekemistä on tukenut Helsingin yliopiston Kasvatustieteellisen tiedekunnan Digiloikkahanke.
Mitä on äänitaide?

Äänitaiteen tarkka määritteleminen on hieman hankalaa, sillä raja äänitaiteeseen luettaviksi teoksiksi ja musiikiksi on häilyvä. Kuten musiikkia, äänitaidetta voidaan tuottaa myös esineillä ja soittimilla, etsien niistä taiteilijaa puhuttavia sointeja ja värejä. Äänitaidetta voi myös toteuttaa erilaisilla koneilla, installaatiolla ja teknologioilla.

Äänitaiteessa käytetään tyypillisesti sellaista äänimateriaalia, joka on jotain muuta kuin säveliä ja useamman sävelen yhtäaikaista tuottamaa, perinteistä musiikillista harmoniaa. Äänitaiteessa ääntä voidaan tallentaa ja muokata digitaalisesti tai tuottaa akustisesti. Akustiset teokset ovat kuulijoille kokemuksina ainutlaatuisia ja esitystilanne on usein osa teosta.

Ääniä tuulessa

Oletko miettinyt, että tuulikelloja voisi rakentaa erilaisista materiaaleista?
Minkälainen tuulikello soi kiinnostavimmin?
Mistä ei lähde juurikaan ääntä?

Minkälaisen tuulikellon sinä rakentaisit?

Suunnitelkaa ja rakentakaa erilaisia tuulikelloja. Vertailkaa niiden sointia keskenään ja tallentakaa mahdollisuuksien mukaan myös niiden ääntä.

Mitä havaitsette erilaisten materiaalien tuottamistä äänistä? Mitkä kaikki tekijät vaikuttavat tuulikellon sointiin?

Äänten tuottaminen

Tunnistatko erilaisia äänilähteitä? Mikä saa aikaa tuon rohisevan, karkean äänen?

Arvaatteko, mistä seuraavat äänet ovat peräisin? Voitte käyttää apuna kuvavihjeitä.

Äänet ja musiikki, mukaan lukien melu ja hiljaisuus, ovat dynaamisia, vaikuttavia ja monipuolisia ilmiöitä. Ääni on merkittävä niin informatiivisessa, kerronnallisessa kuin kulttuurisessakin mielessä. Erilaiset äänet voivat kantaa mukanaan valtavasti monipuolista informaatiota. Ääni on hyvin luonnollinen tapa ilmaista ja esittää asioita. Luonnollisuudessaan ja aineettomuudessaan siihen suhtaudutaan usein itsestäänselvyytenä, kunnes se alkaa häiritä.

Erilaisten äänten digitaalinen tallentaminen ja muokkaaminen on nykyään helppoa, joten jokainen voi itse kokeilla ääniteosten tekemistä. Ota inspiraatioksi vaikkapa sinulle mieluinen runo ja tee sen pohjalta äänitaidetta. Tai kokeile työstää tarina ilman puhetta - tai äänitä vaikkapa lempipaikkasi äänimaisemaa talteen. Voit myös kokeilla oman teoksen tekemistä käyttämällä ja muokkaamalla äänipankin valmiita materiaaleja.

Äänisuunnittelijan työhön voi tutustua esimerkiksi Instagramissa oddiostudio-kanavalla.

Ääni tarinana

Audiovisuaalisessa kerronnassa äänellä on usein tarinaa ja tunnelmaa koossa pitävä vaikutus. Kurkista, miten samaan videoon toteutetut kaksi eri ääniraitaa muuttavat tarinaa, tunnelmaa ja merkitystä aivan toiseen suuntaan.

Suunnittele äänimaisema

Kokeile itse toteuttaa video käyttämällä kuva- ja äänikerrontaa (ilman puhetta). Voit käyttää oheisten pankkien tarjoamia valmiita materiaaleja ja kokeilla, kuinka eri kuva-ääni -yhdistelmät tuottavat erilaisia merkityksiä. Tai voit käyttää materiaaleista vain kuvia tai ääniä ja tehdä muut itse. Videon koostamista varten tarvitset videoeditoriohjelman. Äänten muokkaamista kannattaa kokeille äänieditorilla ja tuoda sitten muokattu äänitiedosto videoeditoriin.

Äänen tuottaminen musiikkiohjelmilla

Ääntä voidaan tallentaa ja muokata tietokoneelle tai älylaitteelle ladattavalla musiikkiohjelmalla (engl. music software).

Maksullisia ohjelmia

Ilmaisia ohjelmia

Audacity on ilmainen, yksinkertainen ja nopein omaksua, mutta ei tue Audacityn ulkopuolisia efektejä tai samplereita. Perinteiseen äänen muokkaamiseen se on kuitenkin hyvä ohjelma.

Musiikkiohjelmassa tallennettua ääntä voidaan käsitellä joko audioraitana tai sampler-ohjelmalla.

Audioraidan muokkaus on lähtökohta kaikissa musiikkiohjelmissa, ja se tapahtuu kaikissa ohjelmissa samalla periaatteella. Audio ladataan ohjelmaan, joka ilmestyy horisontaaliselle raidalle. Tällä raidalla audiota voidaan editoida ja miksata.

Toinen vaihtoehto on audion käyttäminen sampler-ohjelman avulla. Abletonissa on integroitu sampler, ja oikeastaan kaikissa maksullisissa ohjelmissa on sampler-ohjelma. Ensin sampleri avataan musiikkiohjelman sisällä. Audio ladataan sampleriin, jossa sitä voidaan soittaa tietokoneeseen liitetyillä koskettimilla (midi-koskettimet). Audacity ei tue sampler-ohjelmia. Muissa ilmaisohjelmissa ei ole omaa sampleria, mutta niihin voi ladata ulkopuolisen samplerin. Hyvä ja monipuolinen ilmainen sampler-ohjelma on esimerkiksi Vember Audion Shortcircuit. Loistava maksullinen sampler-ohjelma on esimerkiksi Native Instrumentsin Kontakt 6.
Mikä on äänikortti?
Mistä ääniä voi saada?

Ääniä voi itse äänittää esimerkiksi kännykän tai tietokoneen mikeillä. Jos haluaa parempilaatuista audiota, on suositeltavaa hankkia tietokoneeseen ulkoinen äänikortti.

Ääniä voi myös ladata erilaisilta sivuilta. Esim. näiden sivujen ilmaiset samplet ovat rojaltivapaita!

Äänen ja videon yhdistäminen

Videoita ja ääntä voi yhdistää videon editointiohjelmilla.

Maksullisia ohjelmia

Ilmaisia ohjelmia

Windows Movie Maker

Apple iMovie (ilmainen koneen mukana)

Adobe Premiere Clip (älypuhelimille)

Vinkit ja linkit

Avainsanat

Katso myös

# data[].attributes.attachment_link.description
Materiaalin ovat toteuttaneet Sara Sintonen, Emilia Erfving ja Joonatan Puha vuonna 2018. Materiaalin tekemistä on tukenut Helsingin yliopiston Kasvatustieteellisen tiedekunnan Digiloikkahanke . Äänitaiteen tarkka määritteleminen on hieman hankalaa, sillä raja äänitaiteeseen luettaviksi teoksiksi ja musiikiksi on häilyvä. Kuten musiikkia, äänitaidetta voidaan tuottaa myös esineillä ja soittimilla, etsien niistä taiteilijaa puhuttavia sointeja ja värejä.

# data[].attributes.body
Perusnäyttely

# data[].attributes.attachment_link.readable_text
Aboa Vetus on maan alta löydetty kaupunginosa, jossa on eletty vuosisatojen ajan. Suomen ainoa arkeologinen museo syntyi laajojen kaupunkiarkeologisten kaivausten tuloksena 1990-luvulla.

Aboa Vetuksessa voi tutustua keskiaikaisten kivitalojen raunioihin ja kulkea vanhaa Luostarin jokikatua pitkin. Arkeologien esiin kaivamat kellarit on konservoitu paikalleen sellaisina kuin ne löydettiin. Satojen vuosien takaa säilyneet rakenteet ja arkeologiset löydöt sisältävät paljon tietoa alueen menneisyydestä ja paikalla eläneistä ihmisistä.

Monet löydöt kutkuttavat myös mielikuvitusta. Kukakohan pikkuinen on tepastellut Luostarin jokikadulla soma nahkakenkä jalassaan? Kenen käsissä luusta valmistettu noppa on viimeksi pyörinyt? Museossa menneisyyden ihmiset ovat lähellä pienten, arkisten esineiden kautta.

Museosta löytyy tutkittavaa kaikenikäisille. Menneeseen voi eläytyä itse kokeillen, pelaten tai leikkien. Kirjoita vahataululle, pyöritä suristinluuta tai leiki kauppiaan taloa esittävällä nukkekodilla! Luutarhassa voi tunnistaa luita ja tutustua eläinten historiaan.

Vauras kivitalokortteli

Keskiajalla, eli 1200-1500-luvuilla, alueen komeissa kivitaloissa asui kauppiaita. Tuolloin Ruotsin toiseksi suurin kaupunki oli merkittävä kaupankäynnin, kirkollisen elämän ja hallinnon keskus. Monet esinelöydöt, kuten hopeakoristeiset veitset tai kultasormukset, viestivät asukkaiden vauraudesta.

Keskiajan jälkeen Luostarikortteliin muutti kauppiaiden rinnalle muun muassa Turun akatemian oppinutta väkeä ja hovioikeuden virkamiehiä. 1700-luvulla tontilla aloitti toimintansa Turun ensimmäinen teollisuuslaitos, vanha tupakkatehdas. 1800-1900-lukujen taitteessa paikalla toimi Auran kylpylaitos ja sen jälkeen Rettigin tupakkatehdas.

Vuonna 1928 Hans von Rettig rakennutti tontille näyttävän Villa von Rettigin yksityiskodiksi perheelleen. Viimeisetkin keskiaikaiset kellarit haudattiin tuolloin maan alle. Vuonna 1995 avattu Aboa Vetus Ars Nova muutti Rettigin palatsin ja koko tontin elämän. Vuosina 1994-1995 tehdyt arkeologiset kaivaukset paljastivat maahan kätketyn menneisyyden museokävijöiden nähtäväksi. Rakennusta ympäröivä muuri avattiin Itäiselle Rantakadulle, yksityisestä tuli julkinen, kodista museo.

Uudistamme arkeologista näyttelyämme

Uudistamme pysyvää arkeologista näyttelyämme osissa, yleisön toiveita kuunnellen. Ensimmäinen uudistettu näyttelyosuus Kauppaa ja ylellisyyttä - uuden arkeologisen näyttelyn testiosio avattiin joulukuussa. Kokonaisuudessaan pysyvä näyttely on uudistettu vuonna 2025.

# data[].attributes.attachment_link.title
Aboa Vetus - vanha Turku | Aboa Vetus Ars Nova

# data[].attributes.attachment_link.description
Aboa Vetus on maan alta löydetty kaupunginosa, jossa on eletty vuosisatojen ajan. Suomen ainoa arkeologinen museo syntyi laajojen kaupunkiarkeologisten kaivausten tuloksena 1990-luvulla. Aboa Vetuksessa voi tutustua keskiaikaisten kivitalojen raunioihin ja kulkea vanhaa Luostarin jokikatua pitkin. Arkeologien esiin kaivamat kellarit on konservoitu paikalleen sellaisina kuin ne löydettiin.

# data[].attributes.attachment_link.readable_text
Aboa Vetus Ars Novan alueella tehdyissä kaivauksissa on vuosien varrella löytynyt yli tuhat kiloa eläinten luita. Arkeologinen Luutarha-näyttely kertoo eläinten kiinnostavasta historiasta.

Lisäsimme luita pysyvästi

Aboa Vetus Ars Novassa on historiansa aikana ollut kolme luihin keskittyvää näyttelyä. Kiinnostus on ollut valtavaa. Uusia arkeologisia löytöjä esiteltäessä suosituimpia ovat olleet luulöydöt ja kokonaiset eläinten luurangot. Kaikesta tästä viisastuneena Luutarha tuo pysyvästi lisää luita esille museoon.

Luutarha esittelee yli 30 eläinlajia, jotka liittyvät museon alueeseen tai avaavat muutoin eläinten historiaa. Esillä on luulöytöjä kokonaisista luurangoista aina pienenpieniin kalanruotoihin. Mukana näyttelyssä on niin hyöty-, koti-, riista- kuin haittaeläimiäkin. Kuvataiteilija Taru Muuraimen piirroskuvat täydentävät löytöjen kertomaa tarinaa.

Tiesitkö, että hauen nikamista on valmistettu leluja ja ahvenen evistä on ennustettu? Entä mihin kaikkeen lammasta ja vuohta on voitu hyödyntää? Miten kissoihin ja koiriin on suhtauduttu vuosisatoja sitten?

Näyttely kannustaa oppimaan ja kokeilemaan

Luut kertovat konkreettisella tavalla joskus eläneistä eläimistä. Keskiaikaisen kivitalon kellarista löytynyt kissa tai kaivon pohjalta kaivauksissa esiin tullut porsaan luuranko houkuttelevat kuvittelemaan eläimen tarinan. Tutkimustiedon avulla voidaan kertoa eläimen sukupuolesta, koosta, terveydestä ja kuoliniästä. Luissa olevat kolhut ja naarmut kertovat usein toisten eläinten käyttäytymisestä, ihmisten toiminnasta tai eläinten ja ihmisten yhteiselämästä.

Luututkijan pöydän ääressä pääsee tutkimaan aitoja, vanhoja eläinten luita. Mitä kaikkea niiden avulla voidaankaan saada selville! Työpöydältä voi valita kiinnostavan luun, koskettaa ja tarkastella sitä. Luun voi lopuksi asettaa tunnistimeen, jonka seurauksena arkeologi ilmestyy ruudulle kertoman kyseisestä luusta.

# data[].attributes.attachment_link.description
Aboa Vetus Ars Novan alueella tehdyissä kaivauksissa on vuosien varrella löytynyt yli tuhat kiloa eläinten luita. Arkeologinen Luutarha-näyttely kertoo eläinten kiinnostavasta historiasta. Aboa Vetus Ars Novassa on historiansa aikana ollut kolme luihin keskittyvää näyttelyä. Kiinnostus on ollut valtavaa. Uusia arkeologisia löytöjä esiteltäessä suosituimpia ovat olleet luulöydöt ja kokonaiset eläinten luurangot.

# data[].attributes.body
Milloin arkeologi herää? Mikä on kaikkein parasta arkeologin työssä? Katsokaa vastaukset kinkkisiin kysymyksiin ja tutustukaa arkeologin työhön ennen museovierailuanne.

# data[].attributes.body
·Mikkiä ei välttämättä tarvitse, mutta silloin pitää muistaa puhua selkeästi ja hiljentää taustameteli.
·Aiheen voi valita vaikka museovierailulta. Mikä jäi mieleen, ja mitä siitä voi kertoa?
·Kannattaa kirjoittaa ylös, mitä aikoo sanoa, ja harjoitella etukäteen.
·Kuvatessa voi käyttää jalustaa, tai asettaa puhelinta tukemaan vaikkapa kirjapinon, jotta kuva ei heilu.
·Valaistus ja kuvakulma kannattaa suunnitella jo etukäteen.

# data[].attributes.body
Videon tekstit ovat englanniksi, ei ääntä.

# data[].attributes.attachment_link.title
Gothic (Fraktur) Calligraphy For Beginners !

# data[].attributes.headline
Miten arkeologi saa tietoa menneisyyden säästä?

# data[].attributes.subject
Miten arkeologi saa tietoa menneisyyden säästä?

# data[].attributes.body
Arkeologi Ilari Aalto kertoo videolla, miten arkeologit tutkivat menneisyyden ilmastoa puun vuosirenkaiden avulla.

# data[].attributes.attachment_link.title
Miten arkeologi saa tietoa menneisyyden säästä?

# data[].attributes.body
Mullan alta on Aboa Vetus & Ars Novassa työskentelevän arkeologi Ilari Aallon blogi, jonne hän kirjoittaa esimerkiksi museon kaivausten edistymisestä ja  muista ajankohtaisista arkeologisista aiheista.

# data[].attributes.attachment_link.description
Arkeologin tarinoita maan povesta jo vuodesta 2009

# data[].attributes.body
Ylen tietovisassa voi selvittää, pärjäisikö keskiajalla vai kävisikö kalpaten.

# data[].attributes.attachment_link.readable_text
Moni haluaisi matkustaa keskiajalle. Kimmokkeen ovat ehkä antaneet Game of Thronesin ja Taru sormusten herrasta tapaiset keskiajan hengessä tehdyt filmatisoinnit. Haluaisitko sinä?

Ehkä olisi kuitenkin syytä ensin testata tietojasi aikakaudesta, ettei sinulle kävisi siellä kalpaten. Samalla opit mielenkiintoisia yksityiskohtia keskiajan vaaroista ja tavoista, joiden kanssa varmaankin joutuisit tekemisiin.

Pieni vinkki: Huomaa kieltosana EI useassa kysymyksessä!

Lähde: Ilari Aalto & Elina Helkala: Matkaopas keskiajan Suomeen

Jos haluat ottaa henkivakuutuksen matkaa keskiaikaa varten, kuuntele Matka keskiajan Itämaahan radiosarja. Siitä löydät paljon syventävää ja mielenkiintoista lisätietoa keskiajasta.

EDIT 16.10.23: Täsmennetty, että Game of Thrones ja Taru sormusten herrasta ovat keskiajan hengessä tehtyjä elokuvia. Lisätty vinkki.

Aiheeseen liittyvät linkit

# data[].attributes.attachment_link.description
Moni haluaisi matkustaa keskiajalle. Kimmokkeen ovat ehkä antaneet Game of Thronesin ja Taru sormusten herrasta tapaiset keskiajan hengessä tehdyt filmatisoinnit. Haluaisitko sinä? Ehkä olisi kuitenkin syytä ensin testata tietojasi aikakaudesta, ettei sinulle kävisi siellä kalpaten. Samalla opit mielenkiintoisia yksityiskohtia keskiajan vaaroista ja tavoista, joiden kanssa varmaankin joutuisit tekemisiin.

# data[].attributes.body
Ylen graafinen artikkeli esittelee kymmenen eri aikakautta. Millaisia jälkiä ihmiset ovat eri aikakausina itsestään jättäneet? Entä millaisia jälkiä meistä jää tulevaisuuden arkeologien löydettäväksi? Kaivaudu suomalaisen historian halki kivikaudesta nykyhetkeen - ja sen yli tulevaisuuteen.

# data[].attributes.attachment_link.title
10 aikakauden arkeologiaa - Kaivaudu suomalaisen historian halki kivikaudelta nykyhetkeen ja katso, mitä meistä jää jälkeen!

# data[].attributes.body
QR-koodi esimerkiksi oppilaille jaettavaksi.

# data[].attributes.body
Turussa järjestetään vuosittain keskiaikaiset markkinat. Keskiajan Turku -kanavalta löytyy lisätietoa keskiajasta.